Maudutis
56°04′14″š. pl. 21°53′35″r. ilg.﻿ / ﻿56.0706°š. pl. 21.8931°r. ilg.﻿ / 56.0706; 21.8931 Maudutis – ežeras vakarų Lietuvoje, Plungės rajone, apie 8,5 km į pietvakarius nuo Žemaičių Kalvarijos. Ežero ilgis iš šiaurės vakarų į pietryčius – 0,46 km, plotis – iki 0,17 km. Altitudė 153,6 m. Šiaurvakarinis ežero krantas užpelkėjęs, šiaurinis – aukštas. Aplinkui plyti pievos ir dirbami laukai. Pietryčiuose išteka upelis link Juodupio (Platelių ežero intakas). Šalia įsikūręs Virkšų kaimas, kaimo turizmo sodyba. Vandenvardis kilęs iš žodžio maudas („meldas“).